Reinhold Gerstetter

**Reinhold Gerstetter**, nado en Leonberg, no estado de Baden-Württemberg, o 18 de outubro de 1945, é un artista, litógrafo e deseñador gráfico alemán. É coñecido particularmente polos seus deseños de billetes de banco e selos para diversas institucións emisoras e, neste ámbito, destaca por ser o responsable do redeseño da segunda tiraxe dos billetes de euro, coñecida como serie "Europa".

## Traxectoria 
Reinhold Gerstetter estudou deseño gráfico na Academia Estatal de Belas Artes de Stuttgart e nos anos posteriores desenvolveu o seu traballo no ámbito da gráfica publicitaria en Londres, Haifa e Berlín. Entre 1979 e 2002 traballou para a Imprenta Federal Alemá (*Bundesdruckerei*), onde exerceu como deseñador de selos de correos de Alemaña e tamén doutros países, como Israel, Bolivia e o Perú.

En 1987 elixiuse a súa proposta de deseño para a cuarta e derradeira serie de billetes con valor en marcos alemáns, que permaneceu en circulación entre 1990 e 2002, antes da introdución do euro como moeda europea. Pouco tempo despois foi proclamado vencedor do concurso convocado polo Banco de España para os deseños dos billetes de 1.000 e 5.000 pesetas, que se emitiron en 1992 e circularon ata a súa desaparición en 2002.

Gerstetter tamén presentou unha proposta para o deseño da primeira serie dos billetes de euro a principios da década de 2000, aínda que esta non resultou elixida, xa que finalmente se optou pola do deseñador austríaco Robert Kalina.

No entanto, Reinhold Gerstetteren foi seleccionado en maio de 2013 polo Banco Central Europeo para o deseño da segunda edición de billetes de euro, coñecida como "serie Europa". Neste caso, tratábase dun redeseño que tomaba como base e inspiración o orixinal de Kalina.

Dáse a circunstancia de que a súa filla, Avitall Gerstetter (nada en 1972) é coñecida por ser a primeira muller "cantora", encargada de dirixir os cantos nunha sinagoga en Alemaña, como membro do movemento Renovación Xudaica.

## Galería de deseños de Reinhold Gerstetter 
### Billetes en marcos alemáns 

### Billetes en pesetas 

Ficheiro:1000pesetas.JPG|Billete de 1.000 pesetas de 1992.
Ficheiro:2000pesetas.JPG|Billete de 2.000 pesetas de 1992.
Ficheiro:5000pesetas.JPG|Billete de 5.000 pesetas de 1992.
Ficheiro:10000pesetas.JPG|Billete de 10.000 pesetas de 1992.

### Segunda serie de billetes en euros 

Ficheiro:EUR 5 obverse (2013 issue).png|Billete de 5 euros de 2013.
Ficheiro:EUR 10 obverse (2014 issue).png|Billete de 10 euros de 2014.
Ficheiro:The Europa series 20 € obverse side.jpg|Billete de 20 euros de 2015.
Ficheiro:The Europa series 50 € obverse side.png|Billete de 50 euros de 2017.
Ficheiro:The Europa series 100 € obverse side.jpg|Billete de 100 euros de 2019.
Ficheiro:The Europa series 200 € obverse side.jpg|Billete de 200 euros de 2019.

### Selos de correos de Alemaña 

Ficheiro:Stamps of Germany (Berlin) 1982, MiNr 666 b.jpg|Selo de 0,60 marcos. 100 anos da Orquestra Filharmónica de Berlín. 1982

### Outros documentos 

Ficheiro:Aufenthaltserlaubnis-Beschaeftigung.JPG|Permiso de residencia en Alemaña para cidadáns da Unión Europea.

## Notas 
## Véxase tamén 
### Outros artigos 
* Billetes de euro
* Robert Kalina

### Ligazóns externas 
* "Neue Euro, alte D-Mark - der Banknoten-Designer Reinhold Gerstetter im Gespräch "Die Köpfe kommen wieder ". En *Berliner Zeitung*. 9 de abril de 2001